Mestská časť Bratislava – Nové Mesto

Materiál na rokovanie
Miestneho zastupiteľstva
dňa 16.6.2015

Návrh
Všeobecne záväzného nariadenia
mestskej časti Bratislava – Nové Mesto
č.    /2015
ktorým sa vydáva Trhový poriadok v objekte Tržnica, Šancová č. 112, Bratislava

Predkladá:                                                                            Materiál obsahuje:
Ing. Mgr. Ľubomír Baník                                                    1. Návrh uznesenia
prednosta MÚ B-NM                                                          2. Dôvodovú správu
                                                                                             3. Návrh VZN       

Zodpovedný:                                                                                          
Mgr. Marianna Moravcová Tomčíková
vedúca odd. právneho, podnikateľských činností, 
evidencie súpisných čísel a správy pozemkov

Spracoval:                                                                     
Ing. Andrea Kutarňová                                                        
odd. odd. právne, podnikateľských činností, 
evidencie súpisných čísel a správy pozemkov

        
Na rokovanie prizvať:
spracovateľa                        

 jún 2015

Návrh  uznesenia:

                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                                          Miestne zastupiteľstvo

s c h v a ľ u j e

Všeobecne záväzné nariadenie mestskej časti Bratislava – Nové Mesto č. .............../2015, ktorým sa vydáva Trhový poriadok v objekte Tržnica, Šancová č. 112, Bratislava

- s pripomienkami

 - bez pripomienok

Dôvodová správa:

V súlade so zákonom  č. 178/1998 Z.z o podmienkach predaja výrobkov a poskytovania služieb na trhových miestach a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov obec – mestská časť – vydáva povolenie na zriadenie trhového miesta a na predaj výrobkov a poskytovanie služieb na trhových miestach v  mestskej časti.

Vzhľadom na to, že v priebehu uplynulého roku bol uvedený zákon dva krát novelizovaný, a to zákonom č. 101/2014 Z.z. a zákonom č. 199/2014,  bolo potrebné nahradiť v súčasnosti platné Všeobecne záväzné nariadenie mestskej časti Bratislava – Nové Mesto č. 6/2010 zo dňa 12.10.2010 novým všeobecne záväzným nariadením. Z dôvodu, že v Stredisku kultúry na Vajnorskej ul. č. 21 a v Dome kultúry Kramáre na Stromovej ul. č. 18 sa príležitostné trhy už nekonajú, bolo potrebné príslušné VZN a k nemu prislúchajúci trhový  poriadok v tejto časti zrušiť.

Spracovaným novým VZN sa okrem predaja iných výrobkov povoľuje aj predaj potravinárskych výrobkov. Tieto výrobky sa môžu v súlade s citovaným zákonom predávať po dohode s príslušnými orgánmi potravinového dozoru, t. j. Regionálnym úradom verejného zdravotníctva a Regionálnou veterinárnou a potravinovou správou. Ich stanoviská boli vyžiadané,  súhlasné stanoviská vydané s pripomienkami, ktoré boli do VZN zapracované. 

Z dôvodu lepšej orientácie vo VZN sme nepristúpili k jeho zmene a doplneniu, ale pôvodné VZN č. 6/2010, ktorým sa vydáva Trhový poriadok  v objekte Tržnica, Šancová č. 112, Bratislava, Trhový poriadok príležitostných trhov v Stredisku kultúry Bratislava – Nové Mesto na Vajnorskej ul. č. 21 a v Dome kultúry Kramáre na Stromovej ul. č. 18, Bratislava navrhujeme zrušiť a vydať nové VZN.  

          Návrh VZN bol prerokovaný v stálych komisiách Miestneho zastupiteľstva Bratislava – Nové Mesto.     

     

MESTSKÁ ČASŤ BRATISLAVA-NOVÉ MESTO
--------------------------------------------------------------

VŠEOBECNE ZÁVÄZNÉ NARIADENIE
mestskej časti Bratislava - Nové Mesto
č.  ..../2015
zo dňa ... . . 2015,
Všeobecne záväzné nariadenie mestskej časti Bratislava – Nové Mesto č. ............./2015, ktorým sa vydáva Trhový poriadok v objekte Tržnica, Šancová č. 112, Bratislava

Miestne zastupiteľstvo mestskej časti Bratislava - Nové Mesto podľa ustanovenia § l5 ods. 2 písm. a) zákona č. 377/1990 Zb. o hlavnom meste Slovenskej republiky Bratislave v znení neskorších predpisov v spojení s ustanovením § 5 ods. 1 zákona č. 178/1998 Z. z. o podmienkach predaja výrobkov a poskytovania služieb na trhových miestach a o zmene a doplnení zákona č. 455/l991 Zb. o živnostenskom podnikaní (živnostenský zákon) v znení neskorších predpisov sa uznieslo na tomto všeobecne záväznom nariadení.

§ l
Úvodné ustanovenia

/1/	Všeobecne záväzné nariadenie mestskej časti Bratislava - Nové Mesto (ďalej len "MČ B-NM"), ktorým sa vydáva Trhový poriadok v objekte Tržnica, Šancová č. 112, Bratislava, upravuje základné podmienky predaja výrobkov a poskytovania služieb na uvedenom trhovom mieste, práva a povinnosti správcu, fyzických a právnických osôb, ktoré uskutočňujú predaj výrobkov a poskytujú služby.

/2/ 	Trhový poriadok je prílohou tohto nariadenia a tvorí jeho nedeliteľnú súčasť.

/3/	Správca trhového miesta je povinný Trhový poriadok zverejniť na viditeľnom mieste.

§ 2
Sankcie

/1/	Právnickej osobe alebo fyzickej osobe oprávnenej na podnikanie, ktorá poruší toto Všeobecne záväzné nariadenie, môže obec uložiť pokutu do 6 638 € podľa ustanovenia § 13 ods. 9 písm. a) zákona Slovenskej národnej rady č. 369/1990 Z. z. o obecnom zriadení v znení neskorších predpisov.

§ 3
Záverečné ustanovenia

/1/	Všeobecne záväzné nariadenie bolo schválené Miestnym zastupiteľstvom mestskej časti Bratislava - Nové Mesto dňa ............ 2015 uznesením číslo ........ a účinnosť nadobudlo dňom ...... 2015.

/2/	Dňom účinnosti tohto všeobecne záväzného nariadenia sa zrušuje Všeobecne záväzné nariadenie mestskej časti Bratislava - Nové Mesto č.  č. 6/2010 zo dňa 12.10.2010, ktorým sa vydáva Trhový poriadok v objekte Tržnica, Šancová č. 112, Bratislava, Trhový poriadok príležitostných trhov v Stredisku kultúry Bratislava – Nové Mesto na Vajnorskej ul. č. 21 a v Dome kultúry Kramáre na Stromovej ul. č. 18.

								Mgr. Rudolf Kusý
								           starosta

   
Bratislava ........ 2015

Prílohy:
1) Trhový poriadok v objekte Tržnica, Šancová č. 112, Bratislava

                                                                    
                                                                                                      Príloha č. 1 k VZN č. ..../2015

MESTSKÁ ČASŤ BRATISLAVA-NOVÉ MESTO
---------------------------------------------------------------

TRHOVÝ PORIADOK
v objekte Tržnica, Šancová 112, Bratislava 

§ 1
Všeobecné ustanovenia

/1/	Tento Trhový poriadok platí pre objekt Tržnica, Šancová 112, Bratislava - Nové Mesto a  určuje rozsah práv a povinností:

a)	správcu Tržnice;
b)	predávajúcich na prenosných predajných zariadeniach;
c) 	predávajúcich v  prevádzkarniach.

§ 2
Základné pojmy

/1/	Na účely tohto Trhového poriadku sa rozumie:
a) 	Tržnicou kryté zariadenie/objekt nachádzajúce sa na Šancovej ulici 112, v mestskej časti Bratislava - Nové Mesto, trvale účelovo určené na predaj výrobkov a poskytovanie služieb v prevádzkarniach a na prenosných predajných zariadeniach;
b) 	správcom Tržnice príspevková  organizácia EKO - podnik verejnoprospešných služieb, Halašova 20, zriadená mestskou časťou Bratislava - Nové Mesto podľa § 15 ods. 2 písm. h) zákona č. 377/1990 Zb. o hlavnom meste Slovenskej republiky Bratislave v znení neskorších predpisov;
c)	typizovaným trhovým stolom - prenosné predajné zariadenie, zaradené do majetku správcu;
d)  	netypizovaným prenosným zariadením - predajný pojazdný stánok, pult alebo stojan;
e) 	prevádzkarňou - stavebne oddelená časť, ktorá spĺňa hygienické a požiarne kritériá na predaj výrobkov a poskytovanie služieb pultovým alebo samoobslužným spôsobom.

§ 3
Druh predávaných výrobkov a poskytovaných služieb na trhových miestach

/1/	V tržnici  je povolené predávať:      

1.1 	Na prenosných predajných zariadeniach v objekte tržnice, za podmienky zabezpečenia požiadaviek na predaj („vhodne vybavené trhové miesto“) a dodržania podmienok predaja vyplývajúcich z Nariadenia vlády SR č. 360 zo dňa 19. 10.2011 a Nariadenia vlády SR č. 359 zo dňa 19.10.2011, je povolené predávať výrobky tohto druhu: 

a)	ovocie a zeleninu v surovom stave,  
b)	kvasenú kapustu a inú kvasenú zeleninu, 
c)	strukoviny,
d)	čerstvé jedlé huby, ich predajca musí mať osvedčenie o odbornej spôsobilosti predávajúceho na predaj húb, 
e)	pestované huby,
f)	sušené liečivé rastliny na základe „Osvedčenia o znalosti liečivých rastlín“, 
g)	včelí med a včelie produkty,
h)	orechy, mak, jadierka tekvicové, slnečnicové a ľanové (neupravené, nesolené), jedlé gaštany – prvovýrobca,
i)	hydinu, domáce králiky, zver a zverinu – malé množstvá za podmienok predaja stanovených osobitným predpisom,
j)	živé sladkovodné trhové ryby (ďalej len „ryby“) - malé množstvá za podmienok predaja stanovených osobitným predpisom,
k)	surové mlieko z automatu na mlieko – len po predložení súhlasného rozhodnutia Regionálneho úradu verejného zdravotníctva, 
l)	slepačie vajcia - malé množstvá za podmienok predaja stanovených osobitným predpisom,
m)	kvety, sadenice – priesady, bonsaje,  sukulenty, semená rastlín,
n)	lesné plodiny,
o)	bylinky a koreniny čerstvé.

1.2 	Malé množstvá prvotných produktov živočíšneho pôvodu, uvedené v bode 1.1 písm. g) - včelí med; písm. j) až l), a malé množstvá prvotných produktov rastlinného pôvodu je možné predávať len za podmienky zabezpečenia požiadaviek a dodržania podmienok na ich predaj vyplývajúcich z Nariadenia vlády Slovenskej republiky č. 360 zo dňa 19. októbra 2011, ktorým sa ustanovujú hygienické požiadavky na priamy predaj a dodávanie malého množstva prvotných produktov rastlinného a živočíšneho pôvodu a dodávanie mlieka a mliečnych výrobkov konečnému spotrebiteľovi a iným maloobchodným prevádzkarniam, a malé množstvá mäsa z hydiny a králikov a z voľne žijúcej zveri a zveriny z nej, uvedené v bode 1.1 písm. i),  je možné predávať v súlade s Nariadením vlády Slovenskej republiky č. 359 zo dňa 19. októbra 2011, ktorým sa ustanovujú požiadavky na niektoré potravinárske prevádzkarne a na malé množstvá, za podmienky zabezpečenia „vhodne vybaveného trhového miesta“ (t. z. zabezpečiť miestnosť vyhradenú pre chladiarenské zariadenie pre každého predajcu, dostupnosť pitnej a teplej vody - verejný vodovod, zabezpečenie čistenia a dezinfekcie predajného priestoru a chladiarenských zariadení) správcom tržnice.

1.3 	Malé množstvo prvotných produktov živočíšneho pôvodu, ktorými sú produkty akvakultúry („ryby“), surové mlieko, vajcia a včelí med, môže predávať len prvovýrobca, ktorý vykonáva prvovýrobu a je na túto činnosť zaregistrovaný príslušnou veterinárnou a potravinovou správou.

1.4 	Malé množstvo mäsa z hydiny a domácich králikov môže prvovýrobca predávať ak je  na túto činnosť osobitne zaregistrovaný príslušnou regionálnou veterinárnou a potravinovou správou.

1.5 	Pri predaji malých množstiev prvotných produktov živočíšneho pôvodu z vlastnej produkcie, predávajúci sa musia preukázať dokladom o „Potvrdení o registrácii prevádzkarne potravinárskeho podniku pre potraviny živočíšneho pôvodu a jej činnosti v zmysle § 40 zákona č. 39/2007 Z.z. o veterinárnej starostlivosti“, ktoré vydáva príslušná regionálna veterinárna a potravinová správa v mieste sídla prvovýrobcu a kópiou „Oznámenia o registrácii výroby potravín, tabakových výrobkov a činností súvisiacich s ich umiestnením na trh“ podľa prílohy č. 1 k zákonu č. 152/1995 Z.z. o potravinách v platnom znení z RVPS BA – mesto.

1.6  	Pri predaji malých množstiev prvotných produktov rastlinného pôvodu z vlastnej produkcie, farmy, alebo činnosti prvovýrobcu (ovocie a zelenina) predávajúci sa musia preukázať kópiou „Oznámenia o registrácii výroby potravín, tabakových výrobkov a činností súvisiacich s ich umiestnením na trh“ podľa prílohy č. 1 k zákonu č. 152/1995 Z.z. o potravinách v platnom znení r RVPS BA – mesto.

1.7 	V prevádzkarniach v objekte tržnice je povolené predávať výrobky a poskytovať služby tohto druhu a rozsahu:

a)	potraviny: 
1.	mäso, mäsové výrobky, údenárske výrobky, čerstvú a mrazenú hydinu, zverinu, ryby a výrobky z nich,  ryby živé i opracované, podľa podmienok stanovených príslušným orgánom úradnej kontroly potravín;
2.	mlieko, výrobky z mlieka (napr. syry, jogurty, nápoje), podľa podmienok stanovených príslušným orgánom úradnej kontroly potravín; 
3.	lahôdkarské výrobky, podľa podmienok stanovených príslušným orgánom úradnej  kontroly potravín; 
4.	pekárenské výrobky (napr. chlieb, pečivo, pagáče) a cukrárenské výrobky (napr. koláče, zákusky), podľa podmienok stanovených príslušným orgánom úradnej kontroly potravín; 
5.	potravinárske výrobky v spotrebiteľskom balení (napr. múka, cukor, konzervy, zaváraniny, káva, nealkoholické nápoje,  cukrovinky), podľa podmienok stanovených príslušným orgánom úradnej kontroly potravín;
6.	slepačie vajcia, podľa podmienok stanovených príslušným orgánom úradnej kontroly potravín; 
7.	sušené ovocie, orechy, mandle, mak;
8.	ovocie, zelenina, strukoviny.

b) 	ostatné výrobky a služby:
1.	textilné výrobky, textilné doplnky všetkého druhu a kožušina kožušinové výrobky;
2.	obuv, výrobky z kože;
3.	domáce potreby, sklo, porcelán, keramika, dekoračné predmety, darčekové predmety a suveníry; 
4.	elektrotechnické výrobky, súčiastky a batérie, audio a video nosiče, LP platne;
5.	papierenské výrobky a školské potreby, knihy, hračky;
6.	kozmetiku, drogériový tovar a farby, laky;
7.	bižutériu, šperky;
8.	športové a rybárske potreby, chovateľské potreby a krmivo pre domáce zvieratá;
9.	železiarstvo, potreby a náradie pre záhradkárov a domácich majstrov;
10.	tlačoviny (denná a periodická tlač);
11.	nábytok a bytové doplnky;
12.	vlastné použité  textilné, odevné, športové a iné spotrebné výrobky v primeranom množstve fyzickými osobami medzi sebou;
13.	kvety, doplnkový sortiment k predaju kvetov (napr. črepníky, zemina, ozdoby), sukulenty, bonsaje,  sadenice – priesady, semená, cibuľoviny;
14.	zberňa lotériových hier, zberňa stávkových hier - stávková kancelária, zmenárenské služby, kopírovacie a rozmnožovacie služby, fotografické služby, zhotovovanie pečiatok a vizitiek;
15.	kľúčová služba, oprava a úprava odevov, oprava obuvi a kožených výrobkov, oprava dáždnikov, brúsenie nožov, nožníc a nástrojov, oprava hodín, oprava a výroba šperkov, oprava elektrospotrebičov, kamenárske služby;
16.	kaderníctvo, holičstvo, manikúra, pedikúra;
17.	detské zábavné hracie prvky, poskytovanie služieb detského kútika;
18.	realitné služby, finančné služby a poradenstvo;
19.	reštauračné, pohostinské, kaviarenské služby, poskytovanie služieb rýchleho občerstvenia (napr. predaj langošov, kebabu, pizze, nápojov) a predaj sirupov nie na priamu konzumáciu na mieste;
20.	mletie múky.

/2/	V Tržnici na prenosných predajných zariadeniach a v prevádzkarniach je zakázané predávať:

a)	zbrane a strelivo;
b)	výbušniny a pyrotechnické výrobky;
c)	tlač a iné veci, ktoré ohrozujú mravnosť;
d)	tabak a tabakové výrobky a výrobky, ktoré sú určené na fajčenie a neobsahujú tabak;
e)	liehoviny, destiláty a spotrebiteľsky balené alkoholické nápoje;
f)	   jedy, omamné a psychotropné látky;
g)	lieky;
h)	automobily, motocykle, ich súčiastky a príslušenstvo;
i)	   chránené živočíchy, exempláre živočíchov, nebezpečné živočíchy a invázne druhy živočíchov;
j)	   živé zvieratá; zákaz sa nevzťahuje na predaj sladkovodných trhových rýb a na predaj domácej vodnej hydiny, domácej hrabavej hydiny, domácich králikov, psov, mačiek a drobných hlodavcov a na propagačné predajné podujatia organizované zväzmi a združeniami chovateľov zvierat na základe súhlasného stanoviska príslušného orgánu veterinárnej správy;
k)	chránené rastliny, exempláre rastlín a invázne druhy rastlín;
l)	   huby okrem čerstvých jedlých húb a spotrebiteľsky balených sušených húb, ktoré boli spracované v prevádzkarni, ktorá spĺňa požiadavky podľa osobitných predpisov.

§ 4
Podmienky, za ktorých možno predávať výrobky a poskytovať služby v Tržnici

/1/	V Tržnici je možný predaj výrobkov a poskytovanie služieb na prenosných predajných zariadeniach a v prevádzkarniach len za týchto podmienok:  

a)	fyzická alebo právnická osoba, musí mať oprávnenie na podnikanie podľa osobitných predpisov,
b)	fyzická osoba predáva rastlinné a živočíšne výrobky z vlastnej pestovateľskej alebo chovateľskej činnosti alebo lesné plodiny,
c)	fyzická osoba predáva vlastné použité výrobky v primeranom množstve medzi sebou,
d)	má so správcom platne uzatvorenú nájomnú zmluvu podľa ustanovenia § 6 tohto Trhového poriadku.

§ 5
Trhové dni a prevádzkový čas Tržnice

/1/	Trhové dni, predajný a prevádzkový čas Tržnice:
Pondelok – piatok	6:00 – 18:00 hod.
Sobota			6:00 – 14:00 hod.
Nedeľa		            z a t v o r e n é

/2/	Predajcovia v Tržnici si môžu čas predaja stanoviť v rámci predajného a prevádzkového času Tržnice uvedeného v ods. 1 tohto Trhového poriadku.

/3/	V dňoch uznaných štátom ako sviatok, alebo v ďalších dňoch pracovného pokoja je Tržnica  zatvorená, ak tento Trhový poriadok neustanovuje inak.

/4/	Starosta mestskej časti môže vydaným povolením v individuálnych prípadoch, ak to vyžaduje záujem verejnosti, upraviť trhové dni a predajný a prevádzkový čas v Tržnici inak, ako je uvedené v ods. 1 až 3 tohto Trhového poriadku, v súlade s platnými právnymi predpismi.

§ 6
Pravidlá prenajímania v Tržnici

/1/	Prenájom prenosných predajných zariadení a prevádzkarní v Tržnici sa uskutočňuje na základe písomnej žiadosti, ktorej neoddeliteľnú súčasť tvorí kópia živnostenského listu, resp. koncesnej listiny, resp. výpisu z obchodného registra, resp. osvedčenia o zápise samostatne hospodáriaceho roľníka do evidencie a dokladu o vlastníctve resp. obhospodarovaní pôdy. 

/2/	Prenájom prenosných predajných zariadení a prevádzkarní (ďalej v texte aj ako „predajný priestor“) sa uskutočňuje na základe písomnej zmluvy uzatvorenej medzi EKO - podnikom verejnoprospešných služieb ako správcom Tržnice a predávajúcim, v súlade s príslušnými ustanoveniami Občianskeho zákonníka a v súlade s uznesením č. 9/11 Miestneho zastupiteľstva mestskej časti Bratislava - Nové Mesto zo dňa 14. februára 2012.

/3/	Správca Tržnice kontroluje dodržiavanie tohto Trhového poriadku a v prípade zistenia jeho porušenia, vyvodzuje zo zistení dôsledky.

§ 7
Dodržiavanie čistoty, poriadku a hygieny

/1/	Správca Tržnice je povinný zabezpečiť dostatočný počet odpadových nádob a veľkoobjemových kontajnerov v Tržnici na ukladanie odpadu predávajúcimi a návštevníkmi a zabezpečiť ich pravidelné vyprázdňovanie.

/2/	Správca Tržnice je povinný:

a)	po skončení trhového dňa pozametať všetky spoločné priestory a odpad uložiť do veľkoobjemových kontajnerov,
b) 	jedenkrát týždenne všetky spoločné priestory poumývať.

/3/	Správca Tržnice je povinný dvakrát ročne vykonať dezinfekciu, dezinsekciu a deratizáciu Tržnice.

/4/	Predávajúci je povinný v priebehu predaja, resp. počas poskytovania služieb udržiavať poriadok, čistotu a hygienu, po skončení trhového dňa je povinný vyčistiť a upratať predajný priestor.

/5/	Predávajúci je povinný zabezpečiť si odvoz a likvidáciu biologického odpadu, ktorý vyprodukuje alebo prinesie do Tržnice na vlastné náklady.

§ 8
Práva a povinnosti správcu Tržnice

/1/ 	Správca Tržnice je oprávnený u predávajúceho kontrolovať:

a)	oprávnenie na podnikanie v danej oblasti (ďalej len „oprávnenie na podnikanie“) podľa osobitných predpisov a povolenie na predaj výrobkov a poskytovanie služieb na trhových miestach;
b)	doklad o nadobudnutí tovaru;
c)	používanie elektronickej registračnej pokladnice alebo virtuálnej registračnej pokladnice podľa osobitných predpisov;
d)	udržiavanie poriadku, hygieny a čistoty počas predaja výrobkov a poskytovania služieb a po ich skončení;
e)	dodržiavanie Trhového poriadku;
f)	   primeranosť predaja vlastných použitých textilných, odevných, športových a iných spotrebných výrobkov (ďalej len „vlastné použité výrobky“) fyzickými osobami medzi sebou na príležitostných trhoch; primeranosť množstva týchto predávaných výrobkov posúdi správca trhoviska individuálne s prihliadnutím na charakter a stav  predávaných výrobkov;
g)	pri predaji húb správca trhoviska kontroluje osvedčenie o odbornej spôsobilosti predávajúceho. Správca trhoviska bezodkladne informuje orgány dozoru, ak predávajúci nepredloží osvedčenie o odbornej spôsobilosti alebo ak predáva huby, ktorých predaj je zakázaný.

/3/	Správca Tržnice vydáva povolenie na umiestnenie prenosného predajného zariadenia v  Tržnici.

/4/	Oprávnenie na podnikanie a doklad o nadobudnutí tovaru sa nevyžadujú, ak ide o predaj vlastných použitých výrobkov občanmi medzi sebou v primeranom množstve a o predaj rastlinných a živočíšnych výrobkov z vlastnej drobnej pestovateľskej alebo chovateľskej činnosti alebo lesných plodín fyzickými osobami.

/5/	Správca Tržnice je povinný na viditeľnom mieste v Tržnici umiestniť dve kontrolné váhy na preváženie hmotnosti nákupu.

/6/	Správca Tržnice na viditeľne označenom a dostupnom mieste vedie knihu prianí, sťažností a podnetov.

/7/	Správca Tržnice na viditeľne označenom a dostupnom mieste v Tržnici zverejní  Trhový poriadok, schválený Miestnym zastupiteľstvom mestskej časti Bratislava – Nové Mesto a vydaný všeobecne záväzným nariadením.

/8/	Správca Tržnice zabezpečí pre návštevníkov, prevádzkovateľov, zákazníkov a predávajúcich v Tržnici základné hygienické zázemie a prístup k zdroju pitnej vody a k zariadeniam pre osobnú hygienu.

§ 9
Povinnosti predávajúcich na prenosných predajných zariadeniach
a v prevádzkarniach Tržnice

/1/ 	Predávajúci na prenosných predajných zariadeniach a v prevádzkarniach Tržnice je povinný:

a)	označiť svoje predajné zariadenie/prevádzku podľa osobitných predpisov;
b)	dodržiavať Trhový poriadok Tržnice;
c)	používať elektronickú registračnú pokladnicu alebo virtuálnu registračnú pokladnicu podľa osobitných predpisov;
d)	udržiavať miesto predaja výrobkov a poskytovania služieb v čistote, po ukončení predaja zanechať predajné miesto čisté a upratané;
e)	zreteľne označiť predávané výrobky a poskytované služby cenou;
f)	   pri predaji váženého tovaru vykonávať váženie spôsobom umožňujúcim spotrebiteľovi kontrolu správnosti váženia;
g)	dodržiavať ostatné podmienky predaja výrobkov a poskytovania služieb podľa osobných predpisov.

/2/	Predávajúci na prenosných predajných zariadeniach a v prevádzkarniach Tržnice je ďalej povinný: 

a)	predložiť správcovi trhoviska alebo orgánu dozoru doklad o oprávnení na podnikanie, povolenie na predaj výrobkov a poskytovanie služieb na trhovom mieste a preukaz totožnosti;
b)	predložiť správcovi trhoviska alebo orgánu dozoru povolenie na užívanie predajného zariadenia a doklad o zaplatení nájomného za predajné zariadenie alebo predajnú plochu;
c)	predložiť správcovi trhoviska alebo orgánu dozoru zdravotný preukaz a posudok príslušného orgánu na ochranu zdravia, ak to vyžaduje charakter predávaného tovaru a poskytovaných služieb;
d)	predložiť správcovi trhoviska alebo orgánu pri predaji húb osvedčenie o odbornej spôsobilosti;
e)	predložiť správcovi trhoviska alebo orgánu doklad o nadobudnutí tovaru, doklad sa nevyžaduje, ak ide o predaj vlastných použitých výrobkov medzi fyzickými osobami v primeranom množstve; 
f)	   dodržiavať v Tržnici zákaz fajčenia a použitia otvoreného ohňa s výnimkou  v  na to vyhradených priestoroch;
g)	v súlade s ustanoveniami Vyhlášky č. 508/2009 Z.z. a súvisiacich predpisoch zabezpečiť na vlastné náklady vykonanie revízie elektrických zariadení, ktoré v predmete nájmu  prevádzkuje a kópiu revíznej správy odovzdať správcovi;
h)	v súlade s ustanoveniami zákona č. 314/2001 Z. z. v znení neskorších predpisov zabezpečiť dodržiavanie požiarnej ochrany v prevádzkarni;
i)	   v prípade požiaru, prevádzkovej havárie alebo živelnej pohromy riadiť sa pokynmi správcu Tržnice;
j)	   dodržiavať zásady občianskeho spolužitia, správať sa v Tržnici tak, aby svojim konaním neobmedzovali práva a povinnosti iných účastníkov prevádzky.

/3/	Predávajúci na prenosných predajných zariadeniach a v prevádzkarniach Tržnice nie je oprávnený:

a)	meniť polohu prenosného predajného zariadenia a vystavovať tovar pred prevádzkarňou bez súhlasu správcu Tržnice;
b)	žiadnym spôsobom zasahovať do elektroinštalácií, vodovodných a kanalizačných rozvodov, rozvodov vzduchotechniky a stavebných konštrukcií; 
c)	manipulovať s plynovými, tlakovými nádobami a otvoreným ohňom;
d)	obmedzovať priechodnosť únikových ciest.

/4/	Osoba oprávnená predávať výrobky na trhových miestach je povinná správcovi trhoviska alebo orgánom dozoru  poskytnúť na ich požiadanie vysvetlenie o pôvode tovaru, ak tie nadobudnú podozrenie, že predávané výrobky pochádzajú z inej ako vlastnej pestovateľskej alebo chovateľskej činnosti.